Hrvatske odbrambene snage - Wikipedia, slobodna enciklopedija

# Hrvatske odbrambene snage

### Sa Wikipedije, slobodne enciklopedije

Zastava HOS-a

Hrvatske odbrambene snage (hrv. Hrvatske obrambene snage, HOS) su paravojna formacija koja je formirana u Hrvatskoj i Bosni i Hercegovini, kao vojni ogranak HSP-a (Hrvatske stranke prava), danas HSP 1861. pod vodstvom Dobroslava Parage. Hrvatske odbrambene snage su formirane kako bi se zaustavila velikosrpska agresija na Hrvatsku i Bosnu i Hercegovinu.

Politika Hrvatskih odbrambenih snaga bila je političko i vojno savezništvo Hrvata i Bošnjaka u Bosni i Hercegovini protiv velikosrpske politike osvajanja Bosne i Hercegovine.

Hrvatske odbrambene snage dostigle su u ljeto 1992. zavidnu jačinu. Nakon Mostara, Hrvatske odbrambene snage, u kojima se pored Hrvata borio i dobar dio Bošnjaka, izvršile su prodor do grada Stoca, a dana 6. augusta došli su u neposrednu blizinu glavnog grada istočne Hercegovine i srpskog uporišta Trebinja.

Nakon dogovora Franje Tuđmana i Slobodana Miloševića, kao i kasnijih dogovora Mate Bobana i Radovana Karadžića o podjeli BiH, dana 9.5.1992. Blaž Kraljević je izdao javni proglas u kojem poziva Hrvate i Bošnjake da ne prihvate izdaju Bosne i Hercegovine.

Nakon što je HOS zauzeo dijelove opštine Trebinje, Tuđmanov upravitelj zapadne Hercegovine, Mate Boban pozvao je Blaža Kraljevića na sastanak u Mostar, dana 9.augusta 1992. tobože radi dogovora o daljnjem tijeku ratnih operacija protiv srpskog agresora. Osuđeni ratni zločinac Vinko Martinović Štela odveo je generala Kraljevića na mjesto sastanka. Sastanku je navodno prisustvovao i "ministar obrane Hrvatske Republike Herceg-Bosne". Pri povratku sa sastanka komandant Blaž Kraljević je sa osam zamjenika Hrvatskih odbrambenih snaga (Gordan Čuljak, Šahdo Delić, Ivan Granić, Rasim Krasniqi, Osman Maksić, Mario Medić, Vinko Primorac i Marko Stjepanović) upao u unaprijed postavljenu klopku Hrvatskog vijeća odbrane. Kraljevićeva pratnja zasipana je iz 20 automatskih pušaka. Vodstvo Hrvatskih odbrambenih snaga bilo je likvidirano. Nakon toga HOS u BiH se raspao. Najveći dio Hrvata u HOS-u bio je prisiljen priljučiti se HVO-u dok su Bošnjaci iz HOS-a otišli u Armiju BiH.

## [uredi] Također pogledajte

- Bošnjačko-hrvatski sukob
- Rat u Bosni i Hercegovini

## [uredi] Literatura

"Sarajevo, i poslije", Erich Rathfelder, München 1998.

## [uredi] Vanjski linkovi

- Vjesnikov članak o Kraljevićevom ubistvu i HOS-u
- HSP 1861.

Preuzeto sa: "http://bs.wikipedia.org../../../h/r/v/Hrvatske_odbrambene_snage.html"

Kategorije: Rat u Bosni i Hercegovini

##### Views

- Članak
- Razgovor
- Trenutna verzija

##### interakcija

- Pomoć
- Vrata zajednice
- Čaršija
- Novosti
- Dobrovoljni prilozi

##### Pretraga

##### Drugi jezici

- English
- Español
- Hrvatski
- Српски / Srpski